Legal Document

Category: 44

Text:
10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 31 της 5/28 Ιουν. 1973 (ΦΕΚ Α΄ 132) Περί της υπαγωγής εις τα υφιστάμενα Ταμεία Αρωγής και Επικουρικής Ασφαλίσεως των ενταγέντων εις το Υπουργείον Πολιτισμού και Επιστημών υπαλλήλων του καταργηθέντος Υπουργείου Συντονισμού. Έχοντες υπ’ όψει: 1.Τας διατάξεις: α)της παρ. 2/δ του άρθρ. 42 του Β.Δ. 40/72 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων», β)του άρθρ. 17 του Ν.Δ. 1174/72 «περί αντικαταστάσεως, τροποποιήσεως και συμπληρώσεως κλπ.», γ)του Β.Δ. 347/72 (ΦΕΚ 84/Α΄/5.6.72) «περί μεταφοράς θέσεων εκ του καταργηθέντος Υπουργείου Συντονισμού εις τα Υπουργεία α)Κυβερνητικής Πολιτικής και β)Πολιτισμού και Επιστημών». 2.Την υπ’ αριθ. 12440/8.11.72 απόφασιν του Πρωθυπουργού «περί καθορισμού αρμοδιοτήτων των Υπουργού και Υφυπουργών παρά τω Πρωθυπουργώ κλπ.» (ΦΕΚ 954/Β΄). 3.Την υπ’ αριθ. 194/73 γνωμοδότησιν του Συμβουλίου της Επικρατείας, προτάσει των Ημετέρων, Υπουργού παρά τω Πρωθυπουργώ και Υπουργού Πολιτισμού και Επιστημών, απεφασίσαμεν και διατάσσομεν: Άρθρον μόνον.-Οι κατ’ εφαρμογήν των άρθρ. 37 παρ. 5 και 42 παρ. 1 του Ν.Δ. 957/1971 (τόμ. 1, σελ. 84,29) ως και του υπ’ αριθ. 347/1972 Β.Δ/τος (ανωτ. αριθ. 4) ενταγέντες εις το Υπουργείον Πολιτισμού και Επιστημών υπάλληλοι του καταργηθέντος Υπουργείου Συντονισμού εξακολουθούν υπαγόμενοι εις τα Ταμεία Αρωγής και Επικουρικής Ασφαλίσεως, εις α προ της ενάρξεώς των υπήγοντο.